open-index/open-wikipedia-markdown huggingface dataset:
Hub Chowki oljekraftverk

**Hub Chowki oljekraftverk** (engelsk: *Hub River power plant*) er et oljekraftverk i Balutsjistan i det vestre Pakistan. Det har en installert produksjonskapasitet på 1292 MW, fordelt på 4 like store blokker. Anlegget ble påbegynt omkring 1990, og stod ferdig i 1997. Brenselkilden er fyringsolje. Operatørselskapet holder til i Hub Chowki.

Oljeforsyningen via oljeledning gjennom Balutsjistan er omstridt av lokale klanledere, som tar egne avgifter for transporten. All elektrisiteten selges til den statlige duopolist-grossisten WAPDA.

## Referanser


## Eksterne lenker
* IndustCards – «Oil- and Gas-Fired Plants in Pakistan ».
Sør-Jemen under Sommer-OL 1988

**Sør-Jemen under Sommer-OL 1988**. Fem mannlige sportsutøvere fra Sør-Jemen deltok i to sporter (friidrett og boksing) under Sommer-OL 1988 i Seoul. Det var første og eneste gangen som Sør-Jemen deltok i et sommer-OL. De vant ingen medaljer.
Saba oljekraftverk

**Saba oljekraftverk** er et oljekraftverk i byen Farukabad (Farooqabad) i Punjab i det østlige Pakistan. Det har en installert produksjonskapasitet på 125 MW, fordelt på 1 blokk. Anlegget ble påbegynt omkring 1996, og stod ferdig i 1999. Brenselkilden er restolje. Operatørselskapet holder til i Farukabad. Utstyret er hovedsakelig levert av Toshiba.

## Eksterne lenker
* IndustCards – «Oil- and Gas-Fired Plants in Pakistan ».
Sveits under Sommer-OL 1960

**Sveits under Sommer-OL 1960**. 149 sportsutøvere fra Sveits deltok seksten sporter under Sommer-OL 1960 i Roma. Sveits kom på 16.-plass med tre sølv- og tre bronsemedaljer.

## Medaljer

## Medaljevinnerne
Balloki kraftverk

**Balloki kraftverk** er et kombinert gasskraftverk og oljekraftverk litt utenfor Lahore i Punjab i Pakistan. Det har en installert produksjonskapasitet på 210 MW, fordelt på en blokk. Anlegget ble påbegynt omkring 2002, og stod ferdig i 2010. Brenselkilden er dieselolje og naturgass. Operatørselskapet holder er Orient Power Co. Det har vært eiere fra Oman og Tyskland i dette anlegget. Utstyret er hovedsakelig levert av General Electric og Skoda.

## Referanser


## Eksterne lenker
* IndustCards – «CCGT Plants in Pakistan».
Kot Addu kraftverk

**Kot Addu kraftverk** er et kombinert gasskraftverk og oljekraftverk i Punjab i Pakistan. Det har en installert produksjonskapasitet på 1110 MW, fordelt på to omtrent like store blokker, begge med kogenerasjon. Anlegget ble påbegynt omkring 1987, og stod ferdig i 1996. Brenselkilden er dieselolje, LPG og naturgass. Operatørselskapet holder er Kot Addu Power Co. Det har vært eiere fra Storbritannia i dette anlegget. Utstyret er hovedsakelig levert av General Electric, Ansaldo, Alstom, Siemens, Fiat og ABB.

## Eksterne lenker
* IndustCards – «CCGT Plants in Pakistan».
Liberty Power kraftverk

**Liberty Power kraftverk** er et kombinert gasskraftverk og oljekraftverk i Sind i Pakistan. Det har en installert produksjonskapasitet på 240 MW, fordelt på en blokk med kogenerasjon. Anlegget ble påbegynt omkring 1995, og stod ferdig i 2001. Brenselkilden er dieselolje og naturgass. Operatørselskapet er TNB Liberty Power Co. Det har vært eiere fra Malaysia i dette anlegget. Utstyret er hovedsakelig levert av Ansaldo og Siemens.

## Eksterne lenker
* IndustCards – «CCGT Plants in Pakistan».
Alopesi

**Alopesi**, eller **alopecia**, er et medisinsk uttrykk som beskriver tap av hår, både kroppshår og hodehår, i større eller mindre grad. 

## Eksempler på alopese
* Mannlig hårtap (Alopecia androgenica) – Typisk hårtap hos menn i form av utvikling av måne og høye viker. Normalvariant. Forekommer tross navnet også hos kvinner.
* Alopecia areata – Sykdom med flekkvist tap av hår.
* Alopecia totalis – Sykdom der alt håret på skalpen forsvinner.
* Alopecia universalis – Sykdom der alt håret på hele kroppen forsvinner.

## Eksterne lenker
*
Tyrkia under Sommer-OL 1988

**Tyrkia under Sommer-OL 1988**. Førtien sportsutøvere fra Tyrkia deltok i ni sporter under Sommer-OL 1988 i Seoul. Tyrkia kom på 27.-plass med em gull- og en sølvmedalje. 

## Medaljer

## Medaljevinnerne
Ålandstidningen

***Ålandstidningen*** (**Åland**) er en dagsavis for Åland som kommer ut i Mariehamn. Avisen ble grunnlagt i 1891 og var talerør for kampen for gjenforening med Sverige. Avisen var lenge Ålands eneste dagsavis og hadde derfor en sterk innflytelse på opinionsdannelsen. 

Ålandstidningen har nå fått konkurranse fra avisen *Nya Åland*, men Ålandstidningen er fortsatt landskapets største avis med et opplag på rundt  eksemplarer. Avisen kommer ut seks dager i uken. Nyhetene publiseres også på avisens nettside.
Avisen eies av *Ålands Tidnings-Tryckeri Ab*.

## Referanser


## Eksterne lenker
* Ålandstidningen på nettet
* Historiska tidningsbiblioteket: Åland (1891–1909)
* ''Uppslagsverket Finland'', Åland
Pak Gen oljekraftverk

**Pak Gen oljekraftverk ** er et oljekraftverk i Pakistan. Det har en installert produksjonskapasitet på 365 MW. Anlegget ble påbegynt omkring 1989, og stod ferdig i andre halvdel av 1990-tallet. Brenselkilden er olje. Operatørselskapet er AES Power Corp, som selger kraften på 30-års-avtaler med det statlige duopol-selskapet WAPDA.

## Eksterne lenker
* AES Corporation - «Pakistan».
Muzaffargarh kraftverk

**Muzaffargarh kraftverk ** er et kombinert gasskraftverk og oljekraftverk i Pakistan. Det har en installert produksjonskapasitet på 740 MW, fordelt på 2 blokker à 210 MW, og en større blokk à 320 MW. Anlegget stod ferdig i 1991. Brenselkilden er olje og naturgass.

## Referanser


## Eksterne lenker
* Answers.com
Titius–Bodes lov

**Titius–Bodes lov**, noen ganger bare kalt **Bodes lov**, er en hypotese om at banene til legemer i enkelte omløpsystemer, deriblant solsystemet, er ordnet i en matematisk sammenheng. Selv om den skotske astronomen David Gregory allerede i 1715 påpekte et tilsynelatende matematisk mønster i planetenes baner, er loven oppkalt etter de to tyske astronomene Johann Daniel Titius og Johann Elert Bode. De hevdet i henholdsvis 1766 og 1772 at planetenes baneavstander i solsystemet øker geometrisk med en faktor på to.

Oppdagelsen av planeten Uranus i 1781 syntes tilsynelatende å bekrefte hypotesen. Hypotesen var også drivkraften bak oppdagelsen av dvergplaneten Ceres i 1801, ettersom den matematiske formelen viste et tilsynelatende «gap» eller en manglende planet mellom Mars og Jupiter. Oppdagelsen av Neptun i 1846 diskrediterte loven siden banen ikke var i nærheten av den forutsagte posisjonen.

Det finnes i dag ingen anerkjent vitenskapelig forklaring på hvorfor formelen gjelder. Mange hevder at den bare er et sammentreff.

## Formulering
Titius-Bodes lov angir planetenes avstand (baneellipsenes store halvakse i astronomiske enhet (AU):

: a= 0,\!4 + 0,\!3 \cdot 2^{k}

der *k*=0, 1, 2, 3, 4, 5, 6, 7, 8.

Loven gir bare et anslag &ndash; Merkurs egentlige bane (*k*=0) er 0,38&nbsp;AU og Mars' bane (*k*=4) er ved 1,52&nbsp;AU. Ceres, en dvergplanet i asteroidebeltet, ligger ved *k*=8. Alle legemer i solsystemet passer ikke inn i mønsteret. Neptun er mye nærmere enn hva som ble forutsett, mens Pluto ligger ved den baneverdien som Neptun får.

## Historie
Loven ble oppdaget i 1766 av Johann Daniel Titius og ble uten tilegnelse publisert i 1772 av Johann Elert Bode. Enkelte hevder likevel at den første til å foreslå denne sammenhengen var filosofen Christian Wolff allerede i 1724.

Det finnes i dag ikke noen vitenskapelig forklaring til hvorfor formelen gjelder. Mange hevder at den bare er et sammentreff.

Titius-Bodes lov er formulert med et heliosentrisk solsystem i tankene. Beregninger av Sven-Ingmar Ragnarsson fra 1994 viser at Titius-Bodes lov faktisk stemmer bedre overens med de virkelige avstandene i en joviansk modell med Jupiter i systemets sentrum.

## Referanser


## Kilder
* Ragnarsson, S-I.: *Planetary distances: a new simplified model*, Astronomy and Astrophysics (A&A)(1994), 301. side 609-612.
Jamshoro kraftverk

**Jamshoro kraftverk ** er et kombinert gasskraftverk og oljekraftverk i Pakistan. Det har en installert produksjonskapasitet på 850 MW fordelt på fire blokker, én på 250 MW og tre på 200 MW. Anlegget stod ferdig i 1987. Brenselkilden er olje og naturgass.

## Referanser


## Eksterne lenker
*Water and Power Development Authority
*Offisiell nettside for Jamshoro Power Company Limited
Sanctus

**Sanctus**, latin for hellig, er et liturgisk ledd i den kristne messe, ofte blant de mest høytidelige. I den katolske kirke innleder leddet den eukaristiske bønn.

Teksten er hentet fra lovsangen serafene sang til Gud i tempelet i Jerusalemog fra lovsangen folket i Jerusalem hyllet Jesus med da han red inn i byen den første palmesøndagen. (Matteusevangeliet 21.9; Markusevangeliet 11.9–10; Johannesevangeliet 12.13).

En rekke komponister har satt musikk til Sanctus-teksten, både i form av enkeltstående verk og som del av messer.

De små klokkene som blant annet brukes ved katolske messer kalles *sanctus*.

Det siste elementet i *Sanctus* går under betegnelsen **[[Benedictus (qui venit)|Benedictus]]**; det er slik utskilt blant annet fordi det i den eldre katolske messeliturgi ikke ble benyttet sammen med det øvrige. 

## Tekst
Teksten lyder på latin, Romersk rite:

:Sanctus, Sanctus, Sanctus,
:Dominus Deus Sabaoth;
:pleni sunt coeli et terra gloria tua.
:Hosanna in excelsis.
:Benedictus, qui venit in nomine Domini.
:Hosanna in excelsis.


I norsk oversettelse er teksten:

:Hellig, hellig, hellig, er Herren Sebaot. 
:All jorden er full av din herlighet. 
:Hosianna i det høyeste. 
:Velsignet være han som kommer i Herrens navn. 
:Hosianna i det høyeste.



## Referanser
Polen under Sommer-OL 1988

**Polen under Sommer-OL 1988**. 143 sportsutøvere, 111 menn og trettito kvinner fra Polen deltok i nitten sporter under Sommer-OL 1988 i Seoul. Polen kom på 20.-plass med to gull-, fem sølv- og ni bronsemedaljer. Bogdan Daras var Polens flaggbærer under åpningsseremonien.

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Percrocutidae

* *[[Africanictis]]* †
* *[[Allohyaena]]* †
* *[[Belbus]]* †
* *[[Dinocrocuta]]* †
* *[[Percrocuta]]* †

**Percrocutidae** (Percrocuta, Pseudailurus) er en utdødd familiegruppe med kattelignende rovpattedyr som besto av hyene-liknende rovdyr som var stedegne for Sørøst-Europa, Asia og Afrika. Artene i denne familien eksisterte fra miocen til pliocen. Etter å ha eksistert i omkring 17,41 millioner år døde gruppen ut for omkring 2,59 millioner år siden.

Med en kroppslengde på opp mot 150&nbsp;cm var disse rovpattedyrene betydelig større en de hyeneartene vi kjenner til i dag, men de var allikevel mye mindre enn for eksempel løver.

## Slekter og arter

* *Africanictis*
** *A. meini* 
** *A. schmidtkittleri*
* *Allohyaena*
* *Belbus*
* *Dinocrocuta*
** *D. senyureki*
** *D. salonicae*
** *D. algeriensis*
* *Percrocuta*
** *P. carnifex*
** *P. leakeyi*
** *P. gigantea*
** *P. tobieni*
** *P. abessalomi*
** *P. tungurensis*
** *P. miocenica*
** *P. grandis*

## Litteratur
* Alan Turner & Mauricio Antón: *Evolving Eden. An Illustrated Guide to the Evolution of the African Large-Mammal Fauna*. Columbia University Press, New York, 2004. ISBN 0-231-11944-5
* Jordi Agustí: *Mammoths, Sabertooths and Hominids 65 Million Years of Mammalian Evolution in Europe*, Columbia University Press, 2002. ISBN 0231116403

## Eksterne lenker
*
Per Olav Skjervold

**Per Olav Skjervold** (født 18. juli 1955) er en norsk forsker og forskningsleder. Skjervold er utdannet fra Universitetet for miljø- og biovitenskap (UMB), med en Dr.agric-grad basert på en avhandling med tittel *Live-chilling and pre-rigor filleting of salmonids: technology affecting physiology and product quality*. Doktoravhandlingen har dannet det vitenskapelige grunnlaget for etableringen av *Salma* på Bømlo. 

Skjervolds forskning innen akvakultur, bioteknologi og næringsmiddelteknologi har resultert i en rekke patenter og er kommersielt utnyttet av eksisterende industri (TINE, Storvik) og ved nyetableringer (Time temp, Hepmarin). 

Skjervold er i dag administrerende direktør ved Norsk Landbruksmuseum. Han har tidligere vært avdelingsdirektør i Divisjon for innovasjon i Norges forskningsråd, administrerende direktør i Ewos Innovation, innovasjonssjef og ansvarlig for marin forskning i Tine, samt medeier og styremedlem i Den blinde ku.

Skjervold er aktiv musiker (vokalist og munnspill), og har utgitt flere musikkalbum med blant annet Mulens Portland Combo. Skjervold er sønn av landbruksforsker Harald Skjervold. 

## Diskografi
* Mulens Portland Combo – *Blå Stikke* (Sonet, 1993) 
* Mulens Portland Combo – *Tired Of the Blues* (Sonet, 1995) 

## Referanser

## Eksterne lenker
*
New Zealand under Sommer-OL 1988

**New Zealand under Sommer-OL 1988**. 83 utøvere fra New Zealand deltok i 16 grener i Sommer-OL 1988 i Seoul. New Zealand kom 18.-plass på den uoffisielle medaljestatistikken med tre gull-, to sølv- og åtte bronsemedaljer. Padleren Ian Ferguson var New Zealands flaggbærer under åpningsseremonien.

## Medaljer

        
## Medaljevinnerne

    
## Eksterne lenker
* Resultater og profilside  på sports-reference.com
Sveits under Sommer-OL 1988

**Sveits under Sommer-OL 1988**. Nittini sportsutøvere fra Sveits deltok sytten sporter under Sommer-OL 1988 i Seoul. Sveits kom på delt 33.-plass med to sølv- og to bronsemedaljer.

## Medaljer

## Medaljevinnerne
Michael E. Brown

**Michael E. Brown** (født 5. juni 1965 i Huntsville, Alabama) er en amerikansk professor i astronomi ved California Institute of Technology siden 2002. Brown gjør mange oppdagelser innen solsystemet, spesielt Kuiperbeltet, og han har oppdaget syv objekter der; deriblant Eris, 90377 Sedna og noen fler. Han har ikke oppdaget noe på egen hånd, men har oppdaget det meste sammen med Chad Trujillo og David L. Rabinowitz.

## Referanser


## Eksterne lenker
* 
*
Tsjekkoslovakia under Sommer-OL 1988

**Tsjekkoslovakia under Sommer-OL 1988**. 163 sportsutøvere fra Tsjekkoslovakia deltok i sytten sporter under Sommer-OL 1988 i Seoul. Tsjekkoslovakia kom på syttendeplass med tre gull-, tre sølv- og to bronsemedaljer. Friidrettsutøveren Imrich Bugár var Tsjekkoslovakias flaggbærer under åpningsseremonien.

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Planetesimal

**Planetesimal** er et asteroidelignende himmellegeme. De første planetesimalene ble oppdaget i 1997. Størrelsen på disse legemene kan være opp til noen kilometer i diameter.

Solsystemet har sitt opphav i gass- og støvskyer som kan ha oppstått fra eksploderende supernovaer. Disse gass- og støvskyene begynte å kollidere med hverandre og etter noen millioner år ble de samlet og akkumulert til planetesimaler. Jorden har blitt truffet av mange planetesimaler, men vår atmosfære har erodert bort disse kraterene.

Mange planetesimaler knustes i småbiter, andre faller inn mot Solen, men til slutt gjorde gravitasjonen at de tilsammen formet protoplaneter.

## Kilder
* William J Kaufmann III mfl, *Discovering the Universe*, 7:e upplagan 2005. ISBN 0-7167-6960-3
Juan Carlos Onganía

**Juan Carlos Ongania** (født 17. mars 1914 i Marcos Paz i Argentina, død 8. juni 1995 i Buenos Aires) var en militær president i Argentina fra 28. juni 1966 og frem til den 8. juni 1970. 

## Militærdiktatur
Han kom til makten som en militær diktator etter et statskupp mot den tidligere demokratisk valgte presidenten Arturo Illia. Som militær diktator, suspenderte Onganía alle de andre politiske partiene i Argentina.

Mens foregående militærkupp i Argentina var rettet mot å etablere midlertidige militære juntaer, så tok Revolución Argentina som diktator Onganía var en del av, sikte på å etablere en langsiktig ny politisk og sosial orden. Som verken var et liberalt demokrati eller inspirert av kommunisme som flere av datidens militærdiktaturer var. 

Ongania sitt hensynsløse militær-regime ble i stor grad svekket av stadige folkelige opprør som i stor grad bestod av arbeidere, bønder og universitets-studenter som fant sted i hele landet, særlig i innlandet. En militærjunta som var ledet av general Alejandro Lanusse krevde at Onganía skulle gå av med umiddelbar virkning. Da diktatoren nektet, ble han styrtet av militærjuntaen.

## Referanser


## Eksterne lenker
*
Jordmasse

**Jordmasse (M<sub>🜨</sub>)** er en måleenhet som tilsvarer jordens masse, 1 M🜨 = 5.97219 × 1024 kg. Enheten jordmasse brukes ofte innen populærvitenskapen for å beskrive massen hos steinplaneter.

De fire steinplanetene i solsystemet: Merkur, Venus, jorden og Mars, har masser på henholdsvis 0,055, 0,915, 1,000 og 0,107 jordmasser.

En jordmasse kan omregnes til lignende enheter:
* 81,3 Månemasser (ML)
* 0,00315 Jupitermasser (MJ) (Jupiters masse er 317,83 ganger jordens masse)
* 0,000003 Solmasser (M⊙)

## Referanser
90482 Orcus

**90482 Orcus** (; overgangsnavn **2004 DW**) er et kuiperbelte-objekt (KBO) med en diameter på rundt &nbsp;km. Det ble oppdaget av Michael Brown fra Caltech, av Chad Trujillo fra Gemini Observatory og av David Rabinowitz fra Yale-universitetet. Oppdagelsesbildene av objektet ble tatt 17. februar 2004. Etter oppdagelsen ble det funnet bilder tatt av objektet så tidlig som 8. november 1951. Navnet kommer fra den romerske guddommen Orcus.

## Banen
Orcus er en typisk plutino (objekt i 2:3 baneresonans med Neptun). Orcus bruker 247&nbsp;år på et omløp rundt Solen og har en bane som er svært lik den til Pluto, bortsett fra at den er orientert forskjellig. Selv om Orcus på et punkt i banen nærmer seg banen til Neptun, sørger baneresonansen mellom de to objektene for at det alltid er stor avstand mellom dem (i tillegg kommer en vinkelseperasjon på 60°).

## Fysiske karakteristikker

Fil:EightTNOs-nn.png|mini|260px|venstre|Orcus sammenlignet med Eris, Pluto, Makemake, Haumea, Sedna, Varuna, Quaoar, og Jorda.
# Jorda
rect 646 1714 2142 1994 jorda
# Eris og Dysnomia
circle 226 412 16 Dysnomia
circle 350 626 197 (136199) Eris
# Pluto og Charon
circle 1252 684 86 Charon
circle 1038 632 188 (134340) Pluto
# Makemake
circle 1786 614 142 (136472) Makemake
# Haumea
circle 2438 616 155 (136108) Haumea
# Sedna
circle 342 1305 137 (90377) Sedna
# Orcus
circle 1088 1305 114 (90482) Orcus
# Quaoar
circle 1784 1305 97 (50000) Quaoar
# Varuna
circle 2420 1305 58 (20000) Varuna


Den absolutte størrelsesklassen til Orcus er på 2,3 (til sammenligning har et annet KBO, 50000 Quaoar, en abs. mag. på 2,6). I første kvartal av 2007 ble det gjort kjent at romteleskopet Spitzer hadde fått øye på Orcus i det fjerninfrarøde. Observasjonene kunne avgrense den estimerte diameteren til objektet til 946,3+74,1-72,3&nbsp;km. Orcus ser ut til å ha en høy albedo på ~20%.

## Farge og spekter
Observasjoner i det infrarøde av European Southern Observatory gir resultater som stemmer med blandinger av is og karbonholdige bindinger. Videre kan spekteret tatt av Gemino-observatoriet bekrefte en middels vassissignatur; omtrent 15–30%, men ikke mer enn 50% av overflaten er dekt av is. Dette antyder at det på Orcus finnes mindre is enn det en finner på Plutomånen Charon, men lignende det en finner på neptunmånen Triton. Avgrensinger for hvor mye Metanis kom en også frem til; mindre enn 30% av overflaten er dekket av metan i fast form.

KBOer viser et bredt utvalg av farger og spekter; til og med blant objekter med like baneparameter. Orcus har en nøytral farge sammenlignet med andre røde objekt, som 28978 Ixion.

## Satellitt

Oppdagelsen av en satellitt i bane rundt Orcus ble annonsert i IAUs notis IAUC 8812 22. februar 2007. Banen til månen er enda ikke kjent. Den ble funnet 0,25&nbsp;buesekund fra Orcus med en størrelsesforskjell på 2,5. Med en albedo lig Orcus vil den ha en diameter på ~220&nbsp;km, noe som er stort sammenlignet med Orcus. Månen har fått navnet *Vanth*.

## Referanser
Aryabhata

**Aryabhata** (født 476 i Patna, død 550) var en kjent indisk astronom og matematiker. I en alder av 23 år publiserte Aryabhata en astronomisk avhandling om 118 sanskritvers, for å oppsummere tidens vedisk matematikkunskaper.  *[[Āryabhaṭīya]]*, som publikasjonen ble kalt, skulle bli en av de mest briljante prestasjoner i matematikkens historie med vidtrekkende konsekvenser i både øst og vest. Tidlige arabiske forskere som studerte Aryabhata kalte ham Ardshabahr. 

## Astronomi
Aryabhatiya inneholder en teori, der Jorden kretser rundt sin egen akse og han bestemte korrekt jordens aksielle rotasjon. Muligens inspirert av Yajnavalkya la han også frem en heliosentrisk gravitasjonsteori, nesten  år før Kopernikus. Aryabhata sluttet seg til at planetbanene var elliptiske og kom med en gyldig forklaring på sol- og måneformørkelser. Hans teori om relativ bevegelse antedaterte Einsteins med  år. 

## Matematikk
Arybhatas studier i algebra og trigonometri, som la grunnlaget for derivasjon og integrasjon, påvirket europeiske matematikere  år senere, da hans tekster ble oversatt til europeiske språk fra 700-tallets arabiske oversetninger av sanskritoriginalen. Han beregnet verdien av pi til 3,1416, men han gjorde også feilaktige beregninger av tetraeder og kulens volum. Aryabhatas fremstillng av å fra ut kvadratroten og kubikkroten forutsetter at dagens tallsystem benyttes.

Den nærmeste som kom til å følge sporene til Aryabhata var Brahmagupta.

## Referanser
Mulens Portland Combo

**Mulens Portland Combo** er et løst sammensatt blues- og soul-band med trommeslager og leder Rolf «Mulen» Karlsen fra Slemmestad som eneste faste medlem. Bandet ble dannet i 1981, som et lokalt band i miljøet rundt sementfabrikken på Karlsens hjemsted på Slemmestad. Gjennom årene har rundt 90 musikere, hvorav mange av landets elitemusikere, vært innom besetningen. Kjente musikere som har spilt i gruppa er Freddy Dahl, Sigurd Køhn, Tom Mathisen, Ole Henrik Giørtz, Carsten Loly og Vidar Busk.

Bandet har utgitt fem plater.

## Diskografi
*1993: *[[Blå stikke]]* – Sonet (remastret utgave med 3 bonusspor utgitt i 2003)
*1995: *[[Tired of the Blues]]* – Sonet
*1997: *[[Mulen Live]]* – Tylden
*1999: *[[Mulennium – The Very Best of Mulens Portland Combo]]* – GTACD
*2001: *[[Mulens femte]]* – Sico Records

## Referanser


## Eksterne lenker
* 
*
Gul dverg

**Gul dverg** er en eldre, noe upresis, benevnelse på en gulaktig stjerne. Fargen kan skifte mellom gul og hvit, og i dag snakker man også om *GV-stjerne*. Solen er en gul stjerne og kalles ofte for en *gul dverg*. Gule stjerner ligger omtrent i midten av det mulige masseintervallet for en stjerne.
Slow Dance

***Slow Dance*** er det 15. soloalbumet til den britiske artisten Anthony Phillips. Albumet ble utgitt 24. september 1990, og var hans første album for Virgin Records. Det var hans siste album som ble utgitt på LP.

Musikken på albumet er instrumental, og har elementer av klassisk musikk og pop/rock. Den kan sammenlignes med en del av Mike Oldfields instrumentale musikk.

Etter at Anthony Phillips hadde fått innspilt og utgitt albumet *[[Tarka]]* (et samarbeidsprosjekt med Harry Williamson) i 1987, fikk han råd til å oppgradere hjemmestudioet sitt. Da Virgin Records ga ham kontrakt og tilbød ham forskuddsbetaling for hans neste album, bestemte han seg for å lage et ambisiøst album, delvis for å vise potensialet sitt for filmselskaper som kunne tenkes å engasjere ham til å lage filmmusikk for dem. Phillips laget musikk tilsvarende fire LP-platesider, men brukte bare to av dem på albumet. I tillegg til de to delene som ble brukt på albumet, laget han også en del for tolvstrenget gitar og en del for piano.

Albumet ble komponert på og i utgangspunktet innspilt med hovedsakelig keyboards. På de orkestrale partiene ønsket Anthony Phillips å bruke et klassisk orkester, men det hadde han ikke råd til. Likevel ble keyboardinnspillingene til en viss grad supplert med ekte instrumenter, deriblant blåsere, harpe og strykere. Resultatet ble en blanding av ekte orkester og kunstig keyboardlyd.

Tittelen *Slow Dance* (Langsom dans) kom av at noen venner av Anthony Phillips syntes musikken kunne egne seg som ballett. Phillips likte ideen, og valgte å bruke det som tittel på albumet.

## Sporliste
# «Slow Dance (Part 1)» (24.01)
# «Slow Dance (Part 2)» (26.27)

All musikk er skrevet av Anthony Phillips.

## Personell
*Anthony Phillips – keyboards, gitar, bass
*Martin Robertson – klarinett
*Ian Hardwick – obo
*Michael Cox – fløyte, pikkolofløyte
*Tjborn Holtmark – trompet
*Julie Allis – harpe
*Ian Thomas – trommer
*Frank Racotti – perkusjon og «off spin»
*Strykere:
**Dirigent: John Owen-Edwards
**Leder: Gavin Wright
*Speachi Quartet på harpepartiet, dirigent Ralph Bernascone

## Kilder
*Offisiell diskografi: Slow Dance
*Anthony Phillips intervjuet av Geoff Parkyn, 1990
*Anthony Phillips intervjuet av Ashley Franklin, BBC Radio Derby, desember 1990
*Nettintervju  mai 2004
*Anthony Phillips intervjuet av Alan Hewitt, april 1989
Nylands brigade

**Nylands brigade** (svensk: *Nylands brigad*, finsk: *Uudenmaan prikaati*) er Finlands eneste svenskspråklige militære avdeling. Enheten ble opprettet i 1952 og fikk sitt nåværende navn i 1957.
Avdelingen ligger under den finske marinen og utdanner soldater for kyst- og skjærgårdsoperasjoner. Brigaden er stasjonert ved Ekenäs i Raseborg kommune i landskapet Uusimaa.

Nylands brigade regner sine aner fra det *Nylandske regimentet* og feirer sin årsdag den 18. april til minne om slaget ved Siikajoki i 1808.

Nylands brigade består av to troppeenheter, *Vasa kystjegerbataljon* og *Ekenäs kystbatalajon*. Militært og sivilt personell ansatt ved brigaden utgjør rundt 200 personer, mens det er ca. 1000 vernepliktige (hvorav 1 % kvinner). 

Det er den eneste enheten i det finske forsvaret der undervisningsspråket er svensk , et av landets nasjonalspråk ved siden av finsk

Rundt 15 % av de vernepliktige har finsk som morsmål, men omkring halvparten av dem har gått i svensk skole eller har snakket svensk med en av foreldrene.

## Eksterne lenker
* Nettside for Nylands brigade 
* Offisiell svensk hjemmeside
Skipsopplag

**Skipsopplag** er den vanlige betegnelsen når et større fartøy i en lengre periode ligger uvirksomt, uten last eller oppdrag. Grunnlaget for at et fartøy legges «i opplag» er vanligvis dårlig fraktmarked, når det da er redusert behov for skipstransport. Ved å legge opp et fartøy kan en reder få en kraftig reduksjon i de faste utgiftene knyttet til fartøyet.

Under den såkalte tankskipskrisen på 1970-tallet var det særlig en rekke tankskip som lå i opplag, mange av dem i norske fjorder. Det er en rekke steder langs norskekysten som er godt egnet for opplag av skip, fjordene er ofte svært dype, det er lite tidevann og fartøyene ligger beskyttet for vind og strøm.

Skal fartøyet legges opp for lengre tid blir besetningen sterkt redusert og ofte er det kun et par personer fra maskinbesetningen som holder vakt og foretar rutinemessig vedlikehold og kjøring av forskjellig teknisk utstyr. Selv om rederen får lavere utgifter ved opplag vil det allikevel medføre et tap å ikke ha fartøyet i drift, mens stedet hvor fartøyet ligger fortøyd kan tjene millionbeløp i året. De stedene hvor større skip ligger i opplag kan de grunnet sin størrelse - ofte er de over 200 meter lange - virke svært dominerende, og hus- og hytteeiere er ofte sterkt misfornøyd med situasjonen.

## Referanser


## Eksterne lenker
* «Skip i opplag langs svenskekysten», artikkel 8. mars 2009 hos *[[NRK Østfold]]* om skip i opplag
* «Tjener på skip i opplag », artikkel 26. mars 2010 i *[[Aftenposten]]* om skip i opplag
* Seminar om opplag fra Det Norske Veritas
* «Huge demand to lay-up ships as financial crunch bites», artikkel 5. desember 2008 fra *thisiscornwall*
Pishan

**Pishan** eller **Guma** (kinesisk: 皮山县; pinyin: *Píshān Xiàn*; uigursk: گۇما ناھىيىسى / *Guma Nahiyisi*) er et fylke i prefekturet Hotan i den autonome region Xinjiang i Folkerepublikken Kina.

Befolkningen var på  innbyggere i 1999.

## Samferdsel
### Jernbane
Kashgar-Hotan-jernbanen løper gjennom området.

### Vei
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
Sveits under Sommer-OL 1928

**Sveits under Sommer-OL 1928**. 133 sportsutøvere fra Sveits deltok i femten sporter under Sommer-OL 1928 i Amsterdam. Sveits kom på sjetteplass med sju gull-, fire sølv- og fire bronsemedaljer.

## Medaljer

## Medaljevinnerne
Audi e-tron

**Audi e-tron** er en sports-elbil (konseptbil), første gang introdusert på Internationale Automobil-Ausstellung i 2009.

Bilen er bygget designmessig etter Audi R8. Den bruker 4,8 sekunder fra 0 til 100 km/t, og 4,1 sekunder fra 60 til 120&nbsp;km/t. Bilens topphastighet er sperret på 200&nbsp;km/t fra produsenten. Maksimum rekkevidde er 248 kilometer.

Den har fire asynkronmotorer, ett på hvert hjul. Den har ett litium-ionbatteri på 470 kilo med kapasitet på 53 kWh, men kun 42,4 kWh er disponibelt. Opplading tar seks til åtte timer ved lading i en vanlig huskontakt,  med høyhastighetslader forkortes prosessen til 2,5 timer.

## Eksterne lenker
*
Yecheng

**Yecheng** (forenklet kinesisk: 叶城, tradisjonell kinesisk: 葉城, pinyin: *Yèchéng*, Wade-Giles: *Yeh-ch’êng*) eller **Karghilik** eller **Karghalik**, også kjent som **Chokkuka**, er en by i Xinjiang i Kina. Den er 249 km med vei nordvest for Kashgar, og 249 km sør for Mazar. Den er hovedsete for fylket Kargilik.

Yecheng er en gammel oaseby ved sørlige rand av ørkenen Taklamakan, omtrent halvveis mellom Pishan og Yarkand på Silkeveiens sørlige rute forbi Tarimbekkenet. 

## Samferdsel
Kinas riksvei 219 begynner her og fører til Lhazê i den autonome region Tibet.

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Litteratur
*Gyurme Dorje: *Tibet Handbook*. 4th Edition. Footprint, Bath, England, 2009. ISBN 978 1 906098 32 2.
*John E. Hill: *The Peoples of the West from the Weilue* 魏略 *by Yu Huan* 魚豢*: A Third Century Chinese Account Composed between 239 and 265 CE.* Draft annotated English translation. http://depts.washington.edu/silkroad/texts/weilue/weilue.html, 2009
*John E. Hill: *Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE*. BookSurge, Charleston, South Carolina, 2009. ISBN 978-1-4392-2134-1. 
*A. F. P. Hulsewé og M.A.N. Loewe: *China in Central Asia: The Early Stage 125 BC &ndash; AD 23: an annotated translation of chapters 61 and 96 of the History of the Former Han Dynasty*, 1979. E. J. Brill, Leiden.
*J. P. Mallory og Victor H. Mair: *The Tarim Mummies: Ancient China and the Mystery of the Earliest Peoples from the West*. Thames & Hudson. London. 2000. 
*Aurel M. Stein: *Ancient Khotan: Detailed report of archaeological explorations in Chinese Turkestan*, 2 vols. Clarendon Press. Oxford, 1907. http://dsr.nii.ac.jp/toyobunko/ 
*Thomas Watters: *On Yuan Chwang’s Travels in India*. London. Royal Asiatic Society. Reprint: Delhi. Mushiram Manoharlal. 1973. Først utgitt 1904-1905.

## Eksterne lenker
* Satellittbilde av regionen, kan forstørres 
* Kart over Yecheng
Rolf Karlsen

**Rolf Karlsen** er navnet til flere personer:

*Rolf Kåre Karlsen (1911&ndash;1982) – norsk organist, pianist, dirigent og komponist
*Rolf Karlsen (professor) (1911&ndash;1988) – norsk professor i engelsk
*Rolf Karlsen (trommeslager) (født 1952) – norsk trommeslager og bandleder, artistnavn «Mulen»
Yarkant

**Yarkant**, **Yarkand** eller **Shache** (tradisjonell kinesisk: 莎車縣; forenklet kinesisk: 莎车县; pinyin: *Shāchē Xiàn*; uigursk: يەكەن ناھىيىسى / *Yeken Nahiyisi*) er et fylke i prefekturet Kaxgar i den autonome regionen Xinjiang i Folkerepublikken Kina. Fylket befinner seg i den sørlige randen av ørkenen Taklamakan i Tarimbekkenet.

Hovedsetet er den historiske oasebyen Yarkand, av stor betydning for den sørlige gren av Silkeveien rundt ørkenen Taklamakan.

Befolkningen var på  innbyggere i 1999.

## Samferdsel
### Jernbane
Kashgar-Hotan-jernbanen løper gjennom området.

### Vei
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser
Videotek

***Videoteket*** (også kjent som *Videotek*) er et norsk musikkprogram for ungdom som gikk på NRK Fjernsynet fra 1979 til 1980. Programmet hadde hovedfokus på popmusikk (samt noe jazz og visesang) og sendte både musikkvideoer og studio-opptredener. Programledere den første tiden var Anita Skorgan og Odd Børre. Regi var ved Ola Neegaard. Programmets husorkester var ledet av Terje Fjærn. 

*Videoteket* ble sendt en gang i måneden og gikk på torsdagskveldene. Det var både populært og omdiskutert da det gikk. Det ble nedlagt høsten 1980 på grunn av økonomiske problemer i Underholdningsavdelingen.

Første sending inneholdt studio-opptredener med Kjell Vidars, Ole Paus og Iren Hovde. Det ble i tillegg sendt musikkvideoer av Earth, Wind and Fire, Toto og Village People.

*Videoteket* ble i 1981 etterfulgt av *[[Zikk-Zakk]]*

## Programledere
*Anita Skorgan og Odd Børre (fire program, 1979-80)
*Tom Mathisen og Kari Svendsen (fire program, 1980)
*Tore Hansen og Dag Spantell. (to program, 1980)

## Produksjonsmannskap
*Regi: Ola Neegaard
*Redaksjonen: Jørn Nervik

## Referanser


## Eksterne lenker
*
Vestsiden-Askøy Idrettslag

**Vestsiden-Askøy Idrettslag** (stiftet 6. juni 1964) er en fotballklubb på Askøy i Hordaland. Hjemmebane og klubbfasiliteter er plassert på Ravnanger. Pr. april 2024 har klubben ca. 500 medlemmer fordelt på nærmere 47 fotballag. Herrelaget i fotball spiller i 5.divisjon, mens damelaget spiller i 4. divisjon. 

## Historikk
Klubben ble til 23. november 1969 da Hanøy Idrettslag og Ravnanger Idrettslag ble slått sammen. Offisielt opererer klubben med stiftelsesdato 6. juni 1964 som er datoen for stiftelsen av Hanøy IL.

## Eksterne lenker
*
Podrutsjnik

**Podrutsjnik** (russisk: Подручник, uttale: Padrutsjnik) er en liten bønnepute, en gang brukt av alle i den ortodokse kirken i Russland, men som nå kun brukes av de gammeltroende.

Podrutsjnikens sider er omtrent 40 cm lange. Dens eneste funksjon er å holde den troendes hode og hender rene ved bøyninger til marken. Dette er fordi hånden som gjør korstegnet ikke burde være uren. Under gudstjenestene legger de troende *podrutsjniken* foran seg slik at de legger hender og hode på den når de gjør en bøyning til marken, og derved beskyttes hånd og hode, fra skitt og støv på bakken.

## Bruk
I «Den guddommelige liturgi» blir podrutsjniken brukt på de følgene tidspunkter:
# Før og etter evangeliet leses.
# Ved ekteniet.
# Etter kjerubhymnen.
# Før og etter folket synger «Verdig og rett..»
# Etter «Fader vår..»
# Når diakonen sier «Tre frem med gudsfrykt...»
# Når folket synger «Vi har sett det sanne lys...» og igjen når de synger «Må vår munn fylles av Din pris...»

Etter de gammeltroendes skikker blir 1, 2, 6, og 7 erstattet med vanlige bøyninger fra livet på lørdager, søndager, i påsketiden, og på store høytider, og podrutsjniken blir derfor ikke brukt. Andre ortodokse erstatter alle bøyninger til marken med vanlige bøyninger på søndager og i påsketiden fordi det første økumeniske kirkemøte i 325 forbød de troende å be knelende på disse dagene, til minne om Jesu oppstandelse.

Ved prostrasjon (i sammenheng med ordinasjon, og uten) benyttes denne bønneputen også.

Under oppbevaring legges bønneputene oppå hverandre på en slik måte at de rene sidene bare rører andre rene sider.

## Eksterne lenker
* Et eksempel på en podrutsjnik fra Russian Museum of Ethnography
Rolf Karlsen (trommeslager)

**Rolf Fredrik «Mulen» Lilliedahl Karlsen** (født 1952) er en norsk trommeslager. Han er mest kjent som leder for blues- og soul-bandet Mulens Portland Combo, som han startet i 1981.

Han er gift med Tove Karlsen. Sammen er de foreldre til Jan Fredrik Karlsen og to døtre.

## Diskografi
* 1993: *[[Blå stikke|Blå Stikke]]* – Sonet
* 1995: *[[Tired of the Blues|Tired Of the Blues]]* – Sonet
* 1997: *[[Mulen Live]]* – Tylden
* 1999: *[[Mulennium – The Very Best of Mulens Portland Combo|Mulennium – The Very Best Of]]* – GTACD
* 2001: *[[Mulens femte|Mulens Femte]]* – Sico Records

## Referanser


## Eksterne lenker
*
Italiaodden

**Italiaodden** ligger på Nordaustlandet, Svalbard. Italiaodden danner isen nord for Isispynten på østsiden av Nordaustlandet.

Italiaodden har sitt navn etter Umberto Nobiles luftskip Italia, som forliste nord for Nordaustlandet i 1928. Nobile og hans mannskap ble reddet ut etter at en av verdens største redningsaksjoner ble igangsatt. Roald Amundsen deltok også i letingen, men forsvant i havet et sted utenfor norskekysten.

## Eksterne lenker
*
Shule

**Shule** (kinesisk: 疏勒县; pinyin: *Shūlè Xiàn*; uigursk: قەشقەر يېڭىشەھەر ناھىيىسى / *Keşker Yengişeher Nahiyisi*) er et fylke i prefekturet Kashgar i den autonome region Xinjiang i Folkerepublikken Kina.

Befolkningen var på  innbyggere i 1999.

## Samferdsel
### Jernbane
Kashgar-Hotan-jernbanen løper gjennom området.

### Vei
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
Zodiakallys

**Zodiakallys** er et lyssvakt, omtrent trekantet hvitt skinn som ser ut til å strekke seg fra nærheten av solen langs med ekliptikken (*zodiaken*). 

I de nordlige delene av jorden går det best å observere zodiakallyeset på den vestlige nattehimmelene etter skumring på våren eller på den østlige nattehimmelen like før daggry om høsten. Det er så lyssvakt at det ikke synes ved månelys eller lysforurensing. Zodiakallyset synes alt svakere jo lengre vekk fra solen man kikker, men på riktig mørke netter har det blitt observert i et band rundt hele ekliptikken. Faktisk kommer zodiakallyset fra alle deler av nattehimmelen selv om det er sterkest akkurat rundt ekliptikken. Det bidrar med 60 % av lyset fra himmelen en månefri natt. det finnes også en veldig lyssvak men merkbar lysglød i direkte motsatt retning fra solen, kjent som gegenschein.

Zodiakallyset ble undersøkt og forklart av astronomen Cassini omkring 1690. Det forårsakes av sollys som reflekteres fra støvpartikler i solsystemet og har derfor samme spektrum som solen. Støvet ligger i et linse-formet område i rommet med solen i midten, og strekker seg langt utenfor jordens omløpsbane. Ettersom hoveddelen av støvet ligger nær solsystemets plan, syns zodiakallyset langs med ekliptikken.
Den mengden materie som kreves for å forårsake zodiakllyset er utrolig liten. Om materiet bestod av én&nbsp;mm store partikler med samme albedo som månen (som er ganske mørk), ville hver partikkel befinne seg på den sparsommelige avstanden åtte&nbsp;kilometer fra sine nærmeste naboer. Gegenschein kan forårsakes av at partiklene rett ovenfor solen er i full fase og derfor gjenspeiler maksimalt sollys.

Den delen av sollyset som støvpartiklene ikke reflekterer, men absorberer reflekteres tilbake som infrarød stråling i alle retninger. Absorpsjonen  av fotoner med kun radiell bevegelsesmengde øker partiklenes mass uten at deres tangenielle bevegelsesmengde øker. Det medfører at partiklene langsomt beveger seg i en spiralformet bane mot solen (Poynting-Robertsoneffekten). Det innebærer at det må finnes en kilde som fyller på mere støv. Kometstøv og grus som skapes av kollisjoner mellom asteroider antas å være denne kilden.

## Litteratur
* Reach, W. T. (1997). "The Structured Zodiacal Light: IRAS, COBE, and ISO Observations". Diffuse Infrared Radiation and the IRTS. ASP Conference Series. **124**, 33-40

## Eksterne lenker
* 
* En kort historikk om observasjoner
* "Zodiacal Light and the Gegenschein", en essay av J. E. Littleton
Aalto-universitetet

**Aalto-universitetet** (finsk: *Aalto-yliopisto*) er et universitet i Helsingfors som ble dannet 1. januar 2010. Universitetet ble dannet ved å slå sammen de tre vitenskapelige høyskolene
* Helsingfors handelshögskola, nå Aalto-universitetets handelshögskola,
* Konstindustriella högskolan, nå Aalto-universitetets konstindustriella högskola,
* Tekniska högskolan, nå Aalto-universitetets tekniska högskola.

Universitetets rektor er Tuula Teeri.

## Referanser


## Eksterne lenker
* 
* ''Uppslagsverket Finland'', Aalto-universitetet
Romvær

**Romvær** er en fellesbetegnelse på de stadig skiftende forholdene i romplasmaet rundt jorden.

Romvær drives av helt andre prosesser enn værforholdene innenfor en atmosfære, og handler mye om solvinden, magnetosfærer og ioniserende stråling i rommet. Begrepet «romvær» beskriver de forholdene i rommet som påvirker jorden og dens teknologiske system. Romværet kommer an på solens aktivitet, jordens magnetfelt og vår posisjon i solsystemet.

Romværsstudier kan ses på som en tilpasset gren av romfysikken, med hovedmål å kunne forstå og forutsi romvær for å minimere problem med tekniske systemer som satellitter i rommet og kraftledningsnett på jorden.

Romværet på jorden bestemmes hovedsakelig av solvindens varierende tetthet og hastighet, og også av det interplanetare magnetfeltet. En mengde naturfenomener utgjør eller er koblet til romvær, deriblant geomagnetiske stormer og substormer, økende strålingsnivåer i strålingsbeltene, ionosfæriske forstyrrelser som leder til andre forhold for radiobølger, nordlys og induserende strømmer i jordskorpen. Solaktivitet, framfor alt koronamasse-utbrudd og solstormer, forårsaker de fleste større romuværene, men magnetosfærens egen dynamikk kan også gi opphav til substormer også ved en stille solvind.

## Referanser
Elin Østebø Johansen

**Elin Østebø Johansen** (født 25. april 1955) er en norsk diplomat. Hun er Norges ambassadør til Verdens handelsorganisasjon (WTO) og EFTA.

## Utdannelse og karriere
Johansen avla i 1985 hovedfag i samfunnsgeografi ved Universitetet i Oslo. Samme år begynte hun å arbeide for FNs utviklingsprogram (UNDP) på Filippinene. I 1987 ble hun ansatt i Handelsdepartementet, men begynte i januar 1988 i Utenriksdepartementet, der hun har virket siden.  Fra 1991 til 1994 var Johansen stasjonert i Bern. Hun arbeidet deretter i Oslo med handelsspørsmål og i departementets administrative avdeling før hun i 1998 først ble ambassaderåd, så i 1999 ministerråd, ved Norges faste delegasjon i Genève. Johnsen fortsatte å arbeide med spørsmål knyttet til Verdens handelsorganisasjon og OECD fra 2002 til 2003, da hun som avdelingsdirektør var tilknyttet avdelingen for handelspolitikk, naturressurser og miljø. I 2006 ble Johansen ekspedisjonssjef for Serviceavdelingen i Utenriksdepartementet. Johansen ble i 2008 utnevnt til Norges faste representant ved Det europeiske frihandelsforbund (EFTA) og Verdens handelsorganisasjon (WTO) i Genève og fikk rang av ambassadør.

I perioden 2013–2014 var hun seniorrådgiver i Utenriksdepartementet i Oslo. I 2014 tiltrådte hun som ambassadør til OECD i Paris, og hadde dette embetet til 2018. I 2019 ble hun utnevnt til Norges ambassadør i Kampala.

## Ordener
Johansen ble i 2009 utnevnt til kommandør av Den Kongelige Norske Fortjenstorden.

## Referanser
Short 360

**Short 360** (også **SD3-60**) er et kort-distansefly bygget av Short Brothers. Short 360 har plass til  36-39 passasjerer  og ble introdusert i 1981. Det er en forstørret utgave av Short 330.

## Utvikling
Short 360 er en 36-seters utvikling av 30-33 seters Short 330. I en fortettet utgave kan den romme 39 passasjerer. De to Short-flyene er i stor grad identiske og svært like når det gjelder mål og størrelse. Den mest synlig forskjell er at 360 har enkelt sideror, mot dobbelt sideror på 330. Short 360 har et 91&nbsp;cm forlenget skrog som gir rom for to seterader mer, noe som gir plass til ytterligere seks passasjerer. 360's vingespenn er noe lenger. Det er utstyrt med to Pratt & Whitney PT6A-65Rs. Turboprop motorer. Flyet ble typegodkjent 3. september 1981.

## Operativ historie

Bygget på erfaringer med forgjengeren ble dette flyet populært hos regionale flyselskaper. Istand til å operere fra 1&nbsp;400 m lange rullebaner – åpnet det opp for hundrevis av nye flyplasser. Med sin marsjfart på om lag 400&nbsp;km/t,og en marsjhøyde, 3&nbsp;048 m. var 360 ikke den raskeste turboprop i markedet, men den hadde mer en nok ytelse til en akseptabel pris. Dette kombinert med enkelt vedlikehold bidro til dets popularitet. Produksjonen opphørte i 1991 etter at 165 fly var bygget.

## Spesifikasjoner (360-100)

*Besetning= Tre (To flyvere og en kabinbesetning)
*Kapasitet= 36-39 passasjerer
*Lengde= 18,60 m
*Vingespenn= 22.78 m
*Høyde= 
*Vingeflatet= 42.1 m²
*Vekt uten last= 6&nbsp;440&nbsp;kg
*Vekt med last=  
*Max takeoff vekt= 10&nbsp;387&nbsp;kg
*Motorer= 2 x Pratt & Whitney Canada PT6A-45-R, turboprop.
*Ytelse= 1,376 hp
*Toppfart= 470&nbsp;km/t
*Marsjfart= 409&nbsp;km/t
*Rekkevidde= 1&nbsp;315&nbsp;km
*Marsjhøyde= 6,400 m
*Stigeevne= 60&nbsp;m/s

## Eksterne lenker
* Short 360 page on Airliners.net
* Mer om flyet
United Nations Correspondents Association

**United Nations Correspondents Association ** (UNCA) er en forening for journalister som er akkreditert ved FNs hovedkvarter i New York. Foreningen ble grunnlagt i 1947 og etterfulgte *League of Nations Journalists’ Association*. Den har som formål å anerkjenne og oppmuntre fremragende journalistikk om FN, sær- og underorganisasjonene i FN-systemet og de oppdrag disse utfører. Den ivaretar også journalistenes praktiske interesser i forhold til FN. Foreningen fylker omkring 250 medlemmer fra flere land, også fra Norge.

## Priser
UNCA utdeler en rekke priser for fremragende journalistikk og innsats forøvrig:
* *The Elizabeth Neuffer Memorial Prize* for fremragende journalistisk dekning av FN i trykte medier. Prisen er oppkalt etter Elizabeth Neuffer, en journalist i The Boston Globe som ble drept i Irak i 2003 under arbeid med dekning av krigen der. 
* *The Ricardo Ortega Memorial Prize* for kringkastingsjournalistikk. Prisen er oppkalt etter den spanske journalisten Ricardo Ortega, som ble drept på Haiti i 2004.
* *The United Nations Foundation Prize* for dekning av humanitære saker og utviklingsspørsmål. 
* *The Ranan Lurie Political Cartoon Awards* for karikaturer som fremmer eller forklarer FNs ånd og prinsipper. Prisen er oppkalt etter Ranan Lurie, et av foreningens medlemmer.
* *The Sergio Vieira de Mello Citizen of the World Award* for fremragende innsats. Prisen er oppkalt etter den brasilianske FN-diplomaten Sérgio Vieira de Mello, som ble drept i et bombeattentat mot FNs hovedkvarter i Bagdad i 2003. 

## Referanser


## Eksterne lenker
* Foreningens nettsted
Albania under Sommer-OL 1992

**Albania under Sommer-OL 1992**. Sju sportsutøvere, fem menn og to kvinner, fra Albania deltok i fire sporter, friidrett, svømming, skyting og vektløfting under Sommer-OL 1992 i Barcelona. Det var andre gangen Albania deltok i et sommer-OL, de vant ikke noen medaljer.

## Medaljer

## Eksterne lenker
* Albania at the 1992 Barcelona Summer Games  på Sports-Reference.com
Petter Hermani

**Petter Hermani** (født 1954) er en norsk gitarist, låtskriver, produsent og lydtekniker.

## Bakgrunn
Petter Hermani er barnebarn av Herman Hermani som var en kjent komponist og artist på 1930-, 1940- og 1950-tallet. 

Han vokste opp på Abildsø og startet sin musikk-karriere i Abildsø Strykeorkester og Kampen Strykeorkester hvor han spilte fiolin og kontrabass. I ungdomsårene begynte han å spille el-bass og gitar.

## Karriere
Petter Hermani var gitarist i bandet Purkle Degree fra 1977 med Carsten Loly, Vidar Brekke, Bjørn Scharning. Petter Hermani har hatt sitt eget lydstudio siden 1990. 

I 1983 var han gitarist i progrock bandet Stash på albumet *Stash På Krita* sammen med Joni Boy, Arne Sæther og Pål Søvik. 

I 1991 samarbeidet han med Frank Aleksandersen, og var komponist og gitarist på CD-en *Rundt i ring* som Aleksandersen ga ut. 

I 2008 var Hermani låtskriver og vokalist på låten «Hogasangen» fra 1979 som nå er skrevet inn i filmen til Ingvar Ambjørnsen *[[Den siste revejakta (film)]]. 

På våren 2010 ga han ut en egen CD med tittelen *PETTER HERMANI* med 11 spor. Hermani samarbeidet på denne utgivelsen med blant annet; Svend Berg, Tore Wildhauer,Per Erling Svendsen, Robert Benkow, Sjur Johansen og Line Halvorsen
== Diskografi ==
* *Petter Hermani* (2010)
;Singler
* *Hogasangen/Over alle grenser* (1982)
=== [[Stash]] ===
* *Stash på krita* (1983)
=== Deltar på ===
* [[Frank Aleksandersen]]: *Tilbake til meg selv* (1979)
* [[Svend Berg]]: *Hymne/Minner om ei dame* (1986)
* [[Pål Søvik]]: *At the Same Time...* (1989)
* [[Frank Aleksandersen]]: *Rundt i ring* (1991)
* [[Trond Granlund]]: *Bror min og jeg* (2012)
* [[Jonas Ramsrud]]: *Jonas Ramsrud'' (2016)

## Eksterne lenker
* Hjemmeside